Julia Jones

**Julia Jones** (Boston, 23 jannewaris 1981) is in Amerikaansk aktrise en model. Hja is it bekendst wurden mei har rol as Leah Clearwater yn *The Twilight Saga*-filmsearje en dy fan Kohana yn 'e tillefyzjesearje *Westworld*. Fierders spile se mei yn films as *Black Cloud*, *Hell Ride*, *Jonah Hex* en *[[Wind River (film út 2017)|Wind River]]*.

## Libben en karriêre
### Jonkheid en oplieding
Jones waard yn 1981 berne yn 'e stêd Boston, yn 'e Amerikaanske steat Massachusetts. Se is fan mingd Ingelsk, Afro-Amerikaansk en Yndiaansk etnysk komôf, wêrby't se bloed hat fan sawol de Tsjikkesou (*Chickasaw*) as de Tsjoktou (*Choctaw*). Mei fjouwer jier begûn se al in balletoplieding oan 'e Boston Ballet School. Doe't se acht jier wie, sette se útein mei aktearjen yn toanielstikken en reklamespotsjes. Se genoat fuortset ûnderwiis oan 'e Boston Latin School, de âldste iepenbiere skoalle yn 'e Feriene Steaten. Neitiid behelle se in bachelorgraad yn Ingelske taal- en letterkunde oan 'e Columbia Universiteit.

### Karriêre
Jones begûn har karriêre as model, wêrby't se wurke hat foar katalogussen fan û.o. Levi Strauss & Co., Gap Inc., Esprit Holdings en L'Oréal. Ek wie se yn 2010 te sjen yn 'e fideoklip fan it nûmer *Hold That Thought*, fan sjonger Chuck Wicks.

Se makke har debút as filmaktrise yn 2003 yn *The Look*. Foar har rol fan Sammi, yn *Black Cloud* (2004), wûn se in FAITA Award yn 'e kategory bêste aktrise. Yn 'e 2000-er jierren wie Jones fierders û.m. te sjen yn 'e koarte film *The Reckoning* (2007), de troch Quentin Tarantino produsearre motorrider-remake *Hell Ride* (2008) en as dokter Kaya Montoya yn in weromkearende rol yn fjouwer ôfleverings fan 'e sikehûssearje *ER*. Yn 2009 stie se yn it Mark Taper Forum yn Los Angeles op 'e planken mei in rol yn *Palestine, New Mexico*, in toanielstik oer de botsing tusken ferskillende kultueren.

Yn 2010 waard Jones cast yn 'e rol fan Cassie yn 'e superheldewestern *Jonah Hex*. Se spile de rol fan Leah Clearwater yn 'e lêste trije films fan *The Twilight Saga*-filmsearje: *The Twilight Saga: Eclipse* (2010), *The Twilight Saga: Breaking Dawn&nbsp;– Part&nbsp;1* (2011) en *The Twilight Saga: Breaking Dawn&nbsp;– Part&nbsp;2* (2012). Mei dy rol waard se bekend by in breder publyk. Yn dyselde snuorje spile Jones ek yn films as *California Indian* (2011), *Missed Connections* (2012), en *Winter in the Blood* (2013). Fierders wie se te sjen yn in gastrol yn 'e ôflevering *Reservations, I've Got a Few* (2012) fan 'e tillefyzjesearje *In Plain Sight*, en yn 'e tillefyzjefilm *The Thanksgiving House* (2013).

Jones fertolke yn 2015 as tsjinspylster fan Adam Sandler de froulike haadrol fan Smoking Fox yn 'e komeedzjefilm *The Ridiculous 6*. Datselde jiers wie se ek te sjen yn 'e weromkearende rol fan ferkrêftingsslachtoffer Gabriella Langton yn fjouwer ôfleverings fan 'e plysjesearje *[[Longmire (tillefyzjesearje)|Longmire]]*. Yn 2017 spile se Wilma Lambert, de mem fan in fermoarde dochter en de ferfrjemde frou fan 'e haadpersoan (spile troch Jeremy Renner) yn 'e neo-western *[[Wind River (film út 2017)|Wind River]]*.

Ek wie Jones te sjen yn 'e films *Tao of Surfing* (2018) en *Angelique's Isle* (2018), en teffens hie se in sterke byrol yn 'e swarte komeedzje en misdiefilm *[[Cold Pursuit]]* (2019). Yn 2018 hie se ien fan har bekendste rollen as Kohana yn seizoen&nbsp;2 fan 'e tillefyzjesearje *Westworld*. Yn 2019 spile se de fêste rol fan Stephanie Littlecrow yn seizoen&nbsp;3 fan 'e searje *Goliath*. Jones hie dat jiers ek in gastrol as Omera yn 'e ôflevering *Chapter&nbsp;4: Sanctuary* fan 'e ''Star Wars''-tillefyzjesearje *[[The Mandalorian]]*. Yn 2021 hie se in fêste rol yn 'e searje *Dexter: New Blood* en begûn se in weromkearende rol as stimaktrise yn 'e tekenfilmsearje *The Ghost and Molly McGee*.

## Filmografy

|-

|-
|align="center"| 2003 || *The Look* || Gigi || 
|-
|align="center"| 2004 || *Black Cloud* || Sammi || 
|-
|align="center"| 2007 || *The Reckoning* || Gina || koarte film
|-
|align="center"| 2008 || *Hell Ride* || Cherokee Kisum || 
|-
|align="center"| 2008 || *Three Priests* || Abby || 
|-
|align="center"| 2010 || *Jonah Hex* || Cassie || 
|-
|align="center"| 2010 || *The Twilight Saga: Eclipse* ||Leah Clearwater || 
|-
|align="center"| 2011 || *The Twilight Saga: Breaking Dawn – Part 1*&nbsp;&nbsp;&nbsp; || Leah Clearwater || 
|-
|align="center"| 2011 || *California Indian* || April Cordova || 
|-
|align="center"| 2012 || *Missed Connections* || Tess Wright || 
|-
|align="center"| 2012 || *The Twilight Saga: Breaking Dawn – Part 2* || Leah Clearwater || 
|-
|align="center"| 2012 || *Rich Girl Problems* || Celeste || koarte film
|-
|align="center"| 2013 || *Winter in the Blood* || Agnes First Raise || 
|-
|align="center"| 2015 || *The Ridiculous 6* || Smoking Fox || 
|-
|align="center"| 2017 || *[[Wind River (film út 2017)|Wind River]]* || Wilma Lambert || 
|- 
|align="center"| 2018 || *Tao of Surfing* || Amber || 
|-
|align="center"| 2018 || *Angelique's Isle* || Angelique Mott || 
|-
|align="center"| 2019 || *[[Cold Pursuit]]* || Aya Calcote || 
|-
|align="center"| 2020 || *Think Like a Dog* || aginte Muñoz || 
|-

|-
|align="center"| 2008 || *ER* || dokter Kaya Montoya || weromkearende rol; 4 ôfl.
|-
|align="center"| 2012 || *In Plain Sight* || Heather Pierce || gastrol; ôfl. *Reservations, I've Got a Few*
|-
|align="center"| 2013 || *The Thanksgiving House* || Victoria || tillefyzjefilm
|-
|align="center"| 2015 || *[[Longmire (tillefyzjesearje)|Longmire]]* || Gabriella Langton || weromkearende rol; 4 ôfl.
|-
|align="center"| 2017 || *High School Lover* || Samantha Winters || tillefyzjefilm
|-
|align="center"| 2018 || *Westworld* || Kohana || weromkearende rol yn seizoen 2
|-
|align="center"| 2019 || *Goliath* || Stephanie Littlecrow&nbsp;&nbsp;&nbsp; || fêste rol yn seizoen 3
|-
|align="center"| 2019 || *[[The Mandalorian]]* || Omera || gastrol; ôfl. *Chapter 4: Sanctuary*
|-
|align="center"| 2021 || *Rutherford Falls* || Sally || weromkearende rol yn seizoen 1
|-
|align="center"| 2021 || *Dexter: New Blood* || Angela Bishop || fêste rol
|-
|align="center"| 2021–no || *The Ghost and Molly McGee* || Miss Lightfoot || as stimaktrise; weromkearende rol
|-
|}

## Keppelings om utens
*  Julia Jones op Twitter
*  Julia Jones op Instagram
*  Folsleine filmografy fan Julia Jones yn 'e Internet Movie Database (IMDb)